திருத்தல வரலாறு : சிவபெருமான் தன்னை மதிக்காக தக்கனைத் தண்டிக்க வீரபத்திரராகவும், தேவியார் பத்திரகாளியாகவும் உருவெடுத்து தக்கனின் யாக குண்டத்தை அழித்தனர். உக்கிர வடிவு கொண்ட சிவபெருமான் தவம் செய்யப் பசுமைமிகு சோலையும், வளம்பெருக்கும் நதிக்கரையுமாகிய இவ்விடத்தைத் தேர்ந்தெடுத்து இங்கு வந்து தவம் மேற்கொண்டதாக ஒரு கதை கூறப்படுகிறது. அவ்வாறு சிவனும், பார்வதியும் தவம் புரிந்த இடத்தில் மக்கள் ஆலயம் எழுப்பி வழிபட்டனர். அருவிக்குப் பக்கத்தில் ஒரு குகையில் பத்திரகாளி கோயில் உள்ளது. இக்கோயிலிலிருந்து முதல் பிரகாரத்திற்கு வருவதற்கு ஒரு சுரங்கப்பாதையும் உள்ளது. திருவிதாங்கூர் மன்னர் இக்கோயிலின் மீது மிகுந்த ஈடுபாடு கொண்டிருந்ததாகவும் அடிக்கடி இங்கு வந்து வழிபட்டதாகவும் தெரிகிறது